Lannuon. Dan 22 a viz Goueren, 2007. Etre 10 hag 20 000 a dud a oa deuet, war gaeoù Lannuon e-tal an Ti-Post, da Foar al Laou, marchad an traoù kozh. Prenañ, gwerzhañ, klask klokaat un dastumad, marchatañ, komz diwar-benn ur benveg sonerezh bennak, komz hepken hag adkavout mignoned kozh, kaozeal diwar-benn ur benveg kalfichañ, hag a-benn ar fin, mont dar gêr gant muioch a draoù evit na oad perchenn warne diouzh ar beure. Setu aze petra eo Marchad al Laou Skol Diwan Lannuon.